ສຫລ ຊຸກຍູ້ໃຫ້ 26 ປະເທດ ກຽມຮັບມື ຕໍ່ການລະບາດ ຂອງ ໂຣກຕິດແປດ (ວີດີໂອ)
ການຄວບຄຸມການລະບາດ ຂອງພະຍາດຕິດແປດ ທີ່ເປັນໄພຄຸກຄາມຕໍ່ສຸຂະພາບ ຂອງຄົນຢູ່ທົ່ວໂລກ ເປັນເປົ້າໝາຍໃໝ່ ຂອງພວກ 26 ປະເທດ ທີ່ເລີ້ມຂຶ້ນ ໃນກຸງວໍຊິງຕັນ.
ການຄວບຄຸມການລະບາດຂອງພະຍາດຕ່າງໆທີ່ເປັນໄພ ຄຸກຄາມຕໍ່ສຸຂະພາບຂອງປະຊາຊົນໃນທົ່ວໂລກ ແມ່ນເປົ້າ ໝາຍຂອງກຸ່ມພາຄີໃໝ່ ທີ່ປະກອບ ດ້ວຍ 26 ປະເທດທີ່ ໄດ້ເລີ້ມຂຶ້ນ ທີ່ກຸງວໍຊິງຕັນ ສະຫະລັດເປັນຜູ້ນຳພາຂອງ ກຸ່ມປະເທດເຫຼົ່ານີ້ແລະພວກອົງກອນຕ່າງໆຂອງນາໆຊາດ ເພື່ອຊ່ອຍປັບປຸງສະມັດຖະພາບຂອງໂລກໃຫ້ດີຂຶ້ນ ໃນ ການປ້ອງກັນ ກວດຄົ້ນ ແລະຮັບມືກັບໄພ ຄຸກຄາມຕ່າງໆ ຂອງພະຍາດຕິດແປດເຫຼົ່ານີ້ ສິງຈະນຳເອົາລາຍງານເລື້ອງ ນີ້ຈາກ Steve Baragona ຜູ້ສື່ຂ່າວວີໂອເອ ມາສະເໜີ ທ່ານ ໃນອັນດັບຕໍ່ໄປ ເວລາພະຍາດ Ebola ທີ່ອັນຕະລາຍຮ້າຍແຮງ ເລີ້ມລະ ບາດຂຶ້ນໃນປີ 2012 ພວກຊາວມຸສລິມ ໃນປະເທດສາ ທາລະນະລັດປະຊາທິປະໄຕຄອງໂກໄດ້ຖືກເກືອດຫ້າມ ບໍ່ໃຫ້ໄປຮ່ວມໃນການສະແຫວງບຸນ Hajj ຂອງຊາງມຸສ ລິມ ໃນປີ 2003 ໂຣກ SARS ໄດ້ເລີ້ມລະບາດຈາກຈີນໄປຍັງຫຼາຍກວ່າ 20 ປະເທດ ໃນ ຄວາມໄວທີ່ໜ້າຕື່ນຕົກໃຈ ທ່ານນາງ Kathleen Sebelius ລັດຖະມົນຕີສາທາລະນະສຸກແລະບໍລິການມະນຸດ ສະຫະລັດກ່າວວ່າ ການລະບາດຂອງພະຍາດໃນບ່ອນໃດກໍຕາມແມ່ນ ພຽງແຕ່ຂີ່ເຮືອ ບິນ ກໍສາມາດແຜ່ລາມໄປໃນທົ່ວໂລກໄດ້ ທ່ານນາງ Sebelius ກ່າວວ່າ :” ແລະທ່ານນາງ Sebelius ກ່າວຕໍ່ໄປວ່າ ພວກປະເທດສ່ວນຫຼາຍໃນໂລກ ເປັນທີ່ໜ້າ ເສຍໃຈ ບໍ່ໄດ້ພາກັນກະກຽມ ສຳລັບການລະບາດຂອງພະຍາດດັ່ງກ່າວ ດັ່ງນີ້ ສະຫະລັດຈຶ່ງໄດ້ຮຽກຮ້ອງໄປຍັງພວກປະເທດຕ່າງໆຈຳນວນນຶ່ງ ທີ່ຮວມທັງປະ ເທດທີ່ປະຊາຊົນມີລາຍໄດ້ຕໍ່າ ລາຍໄດ້ພໍປານກາງແລະລາຍໄດ້ສູງທຳຄວາມພະຍາ ຍາມຮ່ວມກັນ ເພື່ອຫາທາງປ້ອງກັນຊ່ອງຫວ່າງບາງຢ່າງ ຄວາມພະຍາຍາມທີ່ມີວັດຖຸປະສົງເພື່ອຈັດຕັ້ງໂຄງການທົດລອງຕ່າງໆຂອງສະຫະ ລັດຂຶ້ນໃນຫວຽດນາມ ແລະໃນ Uganda ໄດ້ຊ່ອຍປັບປຸງການທົດສອບຫາພະຍາດ ແລະການຮັບມືກັບການລະບາດຂອງພະຍາດໃຫ້ດີຂຶ້ນ ແລະໃນຂະນະທີ່ຈຸດມຸ້ງໝາຍຂອງການກະທຳດັ່ງກ່າວແມ່ນເພື່ອຄວບຄຸມໄພຂົ່ມຂູ່ ໃນການລະບາດຂອງພະຍາດໃນໂລກ ທ່ານ Amesh Adalja ນັກຊ່ຽວຊານ ດ້ານສາທາລະນະສຸກ ປະຈຳສະມາຄົມພະຍາດຕິດແປດອາເມຣິກາ ຫຼື Infectious Di seases Society of America ກ່າວຜ່ານທາງ Skype ວ່າ ມັນຄວນຈະຊ່ອຍພວກ ປະເທດຕ່າງໆ ຕໍ່ສູ້ກັບພວກພະຍາດເຫຼົ່ານີ້ໃນເຂດທ້ອງຖິ່ນ ທ່ານ Adalja ກ່າວວ່າ:” ລັດຖະບານປະທານາທິບໍດີໂອບາມາວາງແຜນຈະໃຊ້ຈ່າຍເງິນຈຳນວນ 45 ລ້ານ ໂດລາໃນຊຸມປີຕໍ່ໜ້າ ເພື່ອປັບປຸງການປ້ອງກັນ ການກວດຫາ ແລະການຕອບຮັບ ຕໍ່ໄພຂົ່ມຂູ່ຂອງພະຍາດເຫຼົ່ານີ້ ໃນບັນດາປະເທດກຳລັງພັດທະນາ ແລະກຳລັງຮຽກຮ້ອງໃຫ້ປະເທດອື່ນໆ ໃຫ້ການຊ່ອຍເຫຼືອໃນການປ້ອງກັນບໍ່ໃຫ້ ການລະບາດຂອງພະຍາດຮ້າຍແຮງເກີດຂຶ້ນອີກໃນໂລກ ໃນຂັ້ນຕໍ່ໄປນັ້ນ